open-index/open-wikipedia-markdown huggingface dataset:
Τρωάδες (ταινία του 1971)

Οι ***Τρωάδες*** (αγγλικά: *The Trojan Women)* είναι δραματική ταινία αμερικανικής, βρετανικής, και ελληνικής παραγωγής του 1971 σε σκηνοθεσία Μιχάλη Κακογιάννη και πρωταγωνίστριες τις Κάθριν Χέπμπορν, Βανέσα Ρέντγκρεϊβ, και Ειρήνη Παππά. Βασίζεται στην τραγωδία Τρώαδες του Ευριπίδη χωρίς την συμμετοχή των θεοτήτων στην ταινία, και η μουσική επένδυση έχει γίνει από τον Μίκη Θεοδωράκη.

## Σύνοψη
Η Εκάβη, βασίλισσα των Τρώων και μητέρα του Έκτορα, του πιο τρομερού από τους Τρώες πολεμιστές,  θωρεί τα απομεινάρια του βασιλείου της. Η Ανδρομάχη, χήρα του θανατωμένου Έκτορα και μητέρα του γιου του, του Αστυάνακτα,   πρέπει να μεγαλώσει τον γιο της μετά το πέρας του πολέμου. Η Κασσάνδρα, κόρη της Εκάβης η οποία οδηγήθηκε στην παράνοια από τις φρικαλεότητες του πολέμου, αναμένει έως ότου ο Αγαμέμνονας εάν θα την κάνει παλλακίδα του. Η Ωραία Ελένη, περιμένει να δει αν θα ζήσει. 

Μα η πλέον φριχτή αλήθεια τους είναι άγνωστη έως ότου ο Ταλθύβιος, αγγελιοφόρος του Έλληνα βασιλιά, αφιχθείς στην πόλη τους ανακοινώσει πως ο βασιλιάς Αγαμέμνονας και ο αδερφός του ο Μενέλαος έχουν αποφασίσει τον θάνατο του Αστυάνακτα, του τελευταίου αρσενικού διαδόχου της δυναστείας της Τροίας, ο οποίος πρέπει να εκτελεστεί ώστε να διασφαλιστεί πως δεν θα υπάρξουν μελλοντικές διεκδικήσεις.

## Ηθοποιοί
*Κάθριν Χέπμπορν, ως *[[Εκάβη]]****'
*[[Βανέσα Ρεντγκρέιβ|Βανέσα Ρέντγκρεϊβ]], ως ''[[Ανδρομάχη (μυθολογία)|Ανδρομάχη]]*****
*[[Ζενεβιέβ Μπυζόλντ|Ζενεβιέβ Μπιζόλντ]], ως ''[[Κασσάνδρα]]*****
*[[Ειρήνη Παππά]], ως ''[[Ωραία Ελένη]]*****
*[[Μπράιαν Μπλέσιντ]], ως ''[[Ταλθύβιος]]''
*[[Πάτρικ Μαγκί]], ως ''[[Μενέλαος]]****'

## Παραγωγή
Η κινηματογράφηση έγινε 80 χιλιόμετρα ανατολικά της Μαδρίτης στην Ισπανία, στο χωριό Ατιένθα.

Ο Κακογιάννης αρχικά είχε επιλέξει διαφορετικούς πρωταγωνιστές για την ταινία, ανάμεσα τους και τον Ροντ Στάιγκερ, και σκόπευε να την γυρίσει στην Ιταλία το 1963, το ανέβαλε όμως λόγω άλλων υποχρεώσεων. Σχετικά με την πλοκή του έργου ανέφερε πως είναι ρεαλιστικό και διαχρονικό, χωρίς να έχει χάσει την δύναμη του με το πέρασμα του καιρού καθώς αυτή η γυναίκα (*Εκάβη*) θα μπορούσε να υπάρχει και σήμερα, και αφορά την ματαιότητα του πολέμου.

Η Χέπμπορν ανέφερε πως συνήθως στους περισσότερους ρόλους τους ήταν εκφραστική και ζωηρή, για τον συγκεκριμένο ρόλο της Εκάβης όμως έπρεπε να προετοιμαστεί ώστε να εκδηλώσει τα απολύτως απαραίτητα, ενώ για τις ανάγκες της ταινίας άλλαξε τον τόνο της φωνής της σε πιο βαθιά και αποχρωμάτισε την αμερικανική προφορά της.

## Βραβεία
Η ταινία κέρδισε το βραβείο Διεθνούς Οργανισμού Ειρήνης. Η Κάθριν Χέπμπορν βραβεύτηκε για την ερμηνεία της με το *βραβείο κοινού του Κάνσας Σίτυ*, και η Ειρήνη Παππά από το *Εθνικό Συμβούλιο Επιθεώρησης Κινηματογράφου* των ΗΠΑ με το βραβείο της καλύτερης ηθοποιού.
## Παραπομπές


## Εξωτερικοί σύνδεσμοι

*

Κατηγορία:Αμερικανικές ψυχολογικές δραματικές ταινίες
Κατηγορία:Ταινίες βασισμένες σε Αρχαία Ελληνικά θεατρικά έργα
Κατηγορία:Ταινίες σε σκηνοθεσία Μιχάλη Κακογιάννη
Κατηγορία:Αγγλόφωνες ταινίες
Κατηγορία:Ταινίες γυρισμένες στην Ισπανία
Κατηγορία:Ταινίες του 1971
Κατηγορία:Ταινίες τοποθετημένες στην Αρχαία Ελλάδα
Φλόρις φαν Ντάικ

Ο **Φλόρις φαν Ντάικ** (ολλανδικά: **Floris van Dyck**, αναγράφεται επίσης και Floris van Dijck ή Floris Claesz. van Dyck, περ. 1575 - πριν τις 26 Απριλίου 1651) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ασχολήθηκε με νεκρές φύσεις.

## Βιογραφία

Ο φαν Ντάικ έζησε το μεγαλύτερο μέρος της ζωής του στο Χάαρλεμ, αλλά γεννήθηκε στο Ντελφτ. Ήταν εξάδελφος του Πίτερ Κορνέλις φαν Ράικ, του οποίου ο πατέρας, Κορνέλις, αρχικά είχε ένα ζυθοποιίο στο Ντελφτ πριν πάει στο ζυθοποιίο "De Olyphant" στο Χάαρλεμ. Το 1600 καταγράφεται ως ευρισκόμενος στη Ρώμη, όπου ήταν καλός φίλος τυ Τζουζέππε Τσέζαρι και τον παρακολούθησε να θεραπεύεται από ασθένεια με τη χρήση του *Olio del gran Duco*, ενός ελαίου το οποίο του είχε δώσει ο προσωπικός ιατρός του Πάπα, με το οποίο επάλειψε όλο του το σώμα Χάρη στη θαυματουργή αυτή θεραπεία, ο Τσέζαρι μπόρεσε να ολοκληρώσει την εικόνα για την Αγία Τράπεζα στη Βασιλική του Αγίου Ιωάννη Λατερανού.

Το 1606 επέστρεψε στην Ολλανδία κι εγκαταστάθηκε στο Χάαρλεμ, αποτελώντας μια από τις πηγές του Κάρελ φαν Μάντερ για τους (τότε) σύγχρονους Ιταλούς ζωγράφους στο βιβλίο του *[[Schilder-boeck]]*. Πιθανόν να ζούσε μαζί ή κοντά με τον θείο του, ζυθοποιό Κορνέλις φαν Ράικ. Όπως και ο νεαρός Φρανς Χαλς και άλλοι βοηθοί του φαν Μάντερ, ο Φλόρις δεν διαθέτει δικό του "λήμμα" στο βιβλίο του Μάντερ, αν και ήταν ήδη καταξιωμένος ζωγράφος επιστρέφοντας από την Ιταλία. Μετά τον θάνατο του Κάρελ φαν Μάντερ, ο Φλόρις έγινε μέλος στη Συντεχνία του Αγίου Λουκά του Χάαρλεμ, της οποίας έγινε "πρύτανις" το 1637. Στις 11 Σεπτεμβρίου 1625 νυμφεύτηκε, για δεύτερη φορά, την Κορνέλια Γιανσντρ. Φλάσμαν και μοναδικός του μάρτυρας ήταν ο ευκατάστατος Χάισμπερτ Κλες φαν Κάμπεν.

Επηρεάστηκε από τον Οσίας Μπέερτ και την Κλάρα Πέιτερς και θεωρείται ο επινοητής του είδους νεκρής φύσης *banketje* (συμπόσιο), κατ' αναλογίαν των νεκρών φύσεων με πρωινά γεύματα, τις αποκαλούμενες *ontbijtjes*, μαζί με τον Νικολάες Χίλλις. Εκτός από τον Χίλλις, επηρέασε τους Φλόρις φαν Σούτεν, Πίτερ Κλες και Ρούλοφ Κουτς. Ο Φλόρις φαν Ντάικ απεβίωσε στο Χάαρλεμ.

## Φωτοθήκη


File:Floris Van Dyck, Pièce de banquet.jpg|Ολλανδικό συμπόσιο με τυρί, ψωμί, καρύδια και φρούτα
File:Floris Claesz. van Dyck 001.jpg|Νεκρή φύση *ontbijtje* του 1610: Ολλανδικό πρωινό τυρί, ψωμί, καρύδια και φρούτα, σερβιρισμένο σε λευκό λινό του Χάαρλεμ που προστατεύει το τραπεζομάντιλο. Μουσείο Φρανς Χαλς.
File:Still life pewter jug fruit cheese Floris van Dyck.jpg|Νεκρή φύση με κανάτα από κασσίτερο, τυρί και φρούτα 



## Παραπομπές


## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Εξωτερικοί σύνδεσμοι
*
*Floris van Dijck - Rijksmuseum
*Artcyclopedia entry

Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής
Αττίλας '74: Ο βιασμός της Κύπρου

Το ***Αττίλας '74: Ο βιασμός της Κύπρου*** είναι ντοκιμαντέρ του 1975 σε παραγωγή και σκηνοθεσία του Μιχάλη Κακογιάννη, το οποίο ως θέμα έχει την τουρκική εισβολή στην Κύπρο το 1974, και το οποίο γυρίστηκε κατά τη διάρκεια της εισβολής ώστε να γίνει διεθνώς γνωστή η κατάσταση στο νησί. 

Γυρίστηκε σε τοποθεσίες της Κύπρου κατά τη διάρκεια των 2 τουρκικών εισβολών και την επακόλουθη κατάληψη του βορείου τμήματος της Κύπρου και περιέχει σπάνιο υλικό των βομβαρδισμών. Στο ντοκιμαντέρ παρουσιάζονται συνεντεύξεις του Μακάριου, αρχιεπισκόπου και προέδρου της Κύπρου, καθώς και του Νίκου Σαμψών, του ανθρώπου τον οποίο η δικτατορία στην Ελλάδα επεδίωκε να εγκαταστήσει ως πρόεδρο στην Κύπρο μετά το αποτυχημένο πραξικόπημα που οργάνωσε. Υπάρχουν επίσης συνεντεύξεις από πολλούς Κυπρίους οι οποίοι υπήρξαν θύματα της εισβολής.**

## Παραπομπές


## Δείτε επίσης
* Τουρκική εισβολή στην Κύπρο
* Δεν ξεχνώ
* Βόρεια Κύπρος

## Εξωτερικοί σύνδεσμοι
* 
* Αττίλας '74: Ο βιασμός της Κύπρου στο cine.gr 
* Το χρονικό - YouTube
* 

Κατηγορία:Ταινίες του 1974
Κατηγορία:Κυπριακές ταινίες
Κατηγορία:Ελληνόφωνες ταινίες
Κατηγορία:Ντοκιμαντέρ
Κατηγορία:Ταινίες σε σκηνοθεσία Μιχάλη Κακογιάννη
Κατηγορία:Τουρκική εισβολή στην Κύπρο
Κατηγορία:Αρχιεπίσκοπος Κύπρου Μακάριος Γ΄
Μάκης Κουρής

Ο **Μάκης (Γεράσιμος) Κουρής** (Αργοστόλι, 20 Οκτωβρίου 1943) είναι Έλληνας δημοσιογράφος και εκδότης, νεότερος αδελφός του Γιώργου Κουρή. Έχει διατελέσει βουλευτής στην εκλογική περιφέρεια Β΄ Αθηνών με το Πανελλήνιο Σοσιαλιστικό Κίνημα.

## Βιογραφικά στοιχεία
Γεννήθηκε το 1943 στο Αργοστόλι της Κεφαλονιάς. Ακολούθησε τον αδελφό του Γιώργο στα διάφορα εκδοτικά και τηλεοπτικά εγχειρήματά του και μαζί του υπήρξε συνεκδότης της «Αυριανής» και συνιδρυτής του Καναλιού 29, στο οποίο και παρουσίαζε την πολιτική εκπομπή «Επί του Πιεστηρίου».

Εκλέχθηκε βουλευτής στην εκλογική περιφέρεια Β΄ Αθηνών με το Πανελλήνιο Σοσιαλιστικό Κίνημα στις εκλογές του Ιουνίου του 1989, με υψηλή σταυροδοσία. Ειδικότερα, ήταν τέταρτος σε σταυρούς προτίμησης πίσω από τους Απόστολο Κακλαμάνη, Γιάννη Χαραλαμπόπουλο και Δημήτρη Τσοβόλα. Επανεκλέχθηκε στις εκλογές του Νοεμβρίου του 1989 και του 1990. Στις εκλογές του 1993, με τις οποίες ο Ανδρέας Παπανδρέου και το ΠΑΣΟΚ επέστρεψαν στην κυβέρνηση, ο Κουρής δεν έθεσε υποψηφιότητα.

Από το 1993 μέχρι και σήμερα ο Μάκης Κουρής είναι εκδότης και διευθυντής της εβδομαδιαίας πολιτικής εφημερίδας «Το Παρόν», ενώ από το 2012 είναι επίσης βασικός σχολιαστής της πολιτικής εκπομπής «Επί του Πιεστηρίου» στο Kontra Channel, ιδιοκτησίας της οικογένειας Κουρή.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες εκδότες
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες τηλεπαρουσιαστές
Χώρα προέλευσης

Η ***Χώρα Προέλευσης*** (), είναι μια ελληνική ταινία του 2010 σε σκηνοθεσία Σύλλα Τζουμέρκα με θέμα τις συνέπειες μιας ενδοοικογενειακής υιοθεσίας στο πλαίσιο των πολιτικών γεγονότων της μεταπολίτευσης.

Η *Χώρα Προέλευσης* έκανε την παγκόσμια πρεμιέρα της στην Εβδομάδα Κριτικής του 67ου Φεστιβάλ Βενετίας. Διενεμήθη στους ελληνικούς κινηματογράφους τον Οκτώβριο του 2010  και συμμετείχε σε πολλά διεθνή φεστιβάλ  (Tallinn Black Nights, Γκέτεμποργκ, Κωνσταντινούπολης, Μαρ Ντελ Πλάτα, Κάρλοβι Βάρι, New Horizons  κλπ).

## Ηθοποιοί
* Αμαλία Μουτούση ως Στέλλα
* Θάνος Σαμαράς ως Στέργιος
* Ιωάννα Τσιριγκούλη ως Τζίνα
* Ερρίκος Λίτσης ως Αντώνης
* Γιούλα Μπούνταλη ως Άννα
* Ιερώνυμος Καλετσάνος ως Νικήτας
* Δέσποινα Γεωργακοπούλου ως Μαρία
* Νίκος Φλέσσας ως Γιάννης
* Μαρίσσα Τριανταφυλλίδου ως Τόνια
* Μαρία Καλλιμάνη ως Ελένη
* Αλέξανδρος Παρίσης ως Μανώλης
* Χρήστος Πασσαλής ως Θάνος
* Ζωή Λιανοστάθη
* Κατερίνα Παπαγεωργίου
* Γιώργος Βαλαής
* Μήτση Σακκάτου
* Αλέξανδρος Λάμπρος
* Μυρτώ Λάμπρου ως μικρή Άννα
* Μαριλένα Μαμαρέλη

## Διακρίσεις

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2010
Κατηγορία:Ελληνικές ταινίες της δεκαετίας 2010
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Καρακαλπακική Αυτόνομη Σοβιετική Σοσιαλιστική Δημοκρατία

Η **Καρακαλπακική Αυτόνομη Σοβιετική Σοσιαλιστική Δημοκρατία** (Καρακαλπάκ: Қарақалпақстан АССР, *Qaraqalpaqstan ASSR*, , Qoraqalpog'iston ASSR; , *Καρακαλπάκσκαγια ΑΣΣΡ*), επίσης γνωστό ως Σοβιετικό Καρακαλπακστάν ή απλώς Καρακαλπακστάν ήταν αυτόνομη δημοκρατία εντός της Σοβιετικής Ένωσης. Μέχρι τις 20 Ιουλίου 1932, ονομαζόταν αυτόνομη περιφέρεια της Καρακαλπακίας. Στις 5 Δεκεμβρίου του 1936, συγχωνεύτηκε με την Ουζμπεκική ΣΣΔ. Ήταν η μόνη ΑΣΣΔ στην Σοβιετική Κεντρική Ασία.

Η πρωτεύουσα ήταν το Νούκους (μέχρι το 1939 ήταν το Τουρτκούλ). 

Στις 14 Δεκεμβρίου του 1990, η Καρακαλπακική ΑΣΣΔ ανακήρυξε ανεξαρτησία εντός των Σοβιετικών νόμων. Το Ουζμπεκιστάν κήρυξε ανεξαρτησία μετά από τα γεγονότα του αποτυχημένου πραξικοπήματος στις 31 Αυγούστου 1991, ενώ η Καρακαλπακική ΑΣΣΔ μετονομάστηκε και επανιδρύθηκε ως Δημοκρατία του Καρακαλπακστάν στις 21 Δεκεμβρίου 1991. Η διάλυση της Σοβιετικής Ένωσης έγινε στις 26 Δεκεμβρίου 1991. 

Το νέο σύνταγμα εγκρίθηκε στις 8 Δεκεμβρίου 1992, κάνοντας το Καρακαλπακστάν μια αυτόνομη δημοκρατία εντός του Ουζμπεκιστάν. 

## Δείτε επίσης
* Πρώτος Γραμματέας του Καρακαλπακικού Κομμουνιστικού Κόμματος

Κατηγορία:Αυτόνομες δημοκρατίες της Σοβιετικής Ένωσης
Ριζοχώρι Πέλλας

To **Ριζοχώρι** (μέχρι το 1926 *Ρούζινο*) ή Ριζοχώριον είναι χωριό του δήμου Αλμωπίας, της περιφερειακής ενότητας (πρώην νομού) Πέλλας, στην περιφέρεια Κεντρικής Μακεδονίας. Σύμφωνα με την απογραφή του 2021, το Ριζοχώρι έχει 406 κάτοικους. Βρίσκεται σε υψόμετρο 150 μέτρων. Υπάγεται στην δημοτική κοινότητα Μηλέας.

Το χωριό είχε μουσουλμανικό πληθυσμό σύμφωνα με τον χάρτη Κοντογόνη και την στατιστική Κιντσώφ, ενώ σύμφωνα με τον Χαλκιόπουλο και τον Μιλόγιεβιτς είχε και χριστιανούς κατοίκους. Στην απαρίθμηση του 1913 είχε 266 κατοίκους και στην απογραφή του 1920 είχε 233 κατοίκους. Με την ανταλλαγή πληθυσμών το 1923, οι μουσουλμάνοι αναγκάστηκαν να μετοικήσουν στην Τουρκία και στο χωριό εγκαταστάθηκαν 74 προσφυγικές οικογένειες, κυρίως από τον Πόντο. Στην απογραφή του 1928 είχε 298 κατοίκους και στην απογραφή του 1940 ο πληθυσμός του είχε αυξηθεί σε 511. Το Ριζοχώρι υπαγόταν στην κοινότητα Μηλέας και με το πρόγραμμα Καποδίστριας, ο οικισμός προσαρτήθηκε στον δήμο Εξαπλατάνου το 1997. Με το πρόγραμμα Καλλικράτης, προσαρτήθηκε στον δήμο Αλμωπίας.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Παρμενίων ο Λέσβιος

Ο **Παρμενίων ο Λέσβιος** ή **Παρμενίδης** (4ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Λέσβο, ο οποίος στέφθηκε νικητής στο αγώνισμα δρόμου του σταδίου κατά τους 117ους ολυμπιακούς αγώνες της αρχαιότητας (312 π.Χ.).

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Λέσβιοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (4ος αιώνας π.Χ.)
Αντόνιο Κίλις

Ο **Αντόνιο Κίλις** (Λαράς, Ισπανικό Προτεκτοράτο του Μαρόκου 1933 - 2003), ήταν Ισπανός φιλόλογος και γλωσσολόγος, γνωστός για τις έρευνες και δημοσιεύσεις του γύρω από τη φωνητική και φωνολογία και διαλεκτολογία της ισπανικής γλώσσας και πρόεδρος του Περιοδικού Ισπανικής Φιλολογίας και της Ισπανικής Εταιρείας Γλωσσολογίας. 

Υπήρξε καθηγητής στα πανεπιστήμια της Σεβίλλης, Βαγιαδολίδ και το Εθνικό Πανεπιστήμιο Εκπαίδευσης εξ Αποστάσεως της Ισπανίας. Συνεργάστηκε με τον έτερο διαλεκτολόγο Μανουέλ Αλβάρ στον *Γλωσσολογικό Άτλαντα της [[Ισπανόφωνη Αμερική|Ισπανόφωνης Αμερικής]]* ενώ έφερε εις πέρας έρευνες γύρω από τις ισπανικές διαλέκτους στις Φιλιππίνες και την Ισημερινή Γουινέα.

Οι πιο γνωστές του δημοσιεύσεις είναι τα εγχειρίδια *Métrica Española* («Ισπανική μετρική», 1984), *Fonética acústica de la lengua española* («Ακουστική φωνητική της ισπανικής γλώσσας», 1987) και *Historia de la lengua castellana* («Ιστορία της ισπανικής γλώσσας», 1987) και μια έκδοση της *Gramática castellana* του Έλιο Αντόνιο δε Νεβρίχα.

## Παραπομπές


## Βιβλιογραφία
* *VV. AA.* (2005): *Filología y lingüística: estudios ofrecidos a Antonio Quilis*. 2 τόμ. Ανώτατο Συμβούλιο Επιστημονικών Μελετών της Ισπανίας.

## Εξωτερικοί σύνδεσμοι
* Νεκρολογία στην εφημερίδα El Mundo

Κατηγορία:Ισπανοί φιλόλογοι
Κατηγορία:Ισπανοί γλωσσολόγοι
Κατηγορία:Γλωσσολογία της ισπανικής γλώσσας
Νερόμυλοι Πέλλας

Οι **Νερόμυλοι** (μέχρι το 1926 *Νοβοσέλτσι*) είναι χωριό του δήμου Αλμωπίας, της περιφερειακής ενότητας (πρώην νομού) Πέλλας, στην περιφέρεια Κεντρικής Μακεδονίας. Σύμφωνα με την απογραφή του 2011, οι Νερόμυλοι έχουν 78 κατοίκους. Βρίσκονται σε υψόμετρο 230 μέτρων.

Στη θέση «Γκορίτσα», βόρεια του χωριού, έχουν εντοπιστεί αρχαία λείψανα υστεροκλασικών έως υστερορωμαϊκών χρόνων.

Το χωριό στις αρχές του 20ού αιώνα είχε μουσουλμανικό πληθυσμό. Στην απαρίθμηση του 1913 είχε 452 κατοίκους και στην απογραφή του 1920 είχε 377 κατοίκους. Με την ανταλλαγή πληθυσμών το 1923, οι μουσουλμάνοι αναγκάστηκαν να μετοικήσουν στην Τουρκία και στο χωριό εγκαταστάθηκαν 54 προσφυγικές οικογένειες. Στην απογραφή του 1928 είχε 273 κατοίκους και στην απογραφή του 1940 ο πληθυσμός του είχε αυξηθεί σε 335. Οι Νερόμυλοι ήταν έδρα ομώνυμης κοινότητας και με το πρόγραμμα Καποδίστριας, ο οικισμός προσαρτήθηκε στον δήμο Εξαπλατάνου το 1997. Με το πρόγραμμα Καλλικράτης, προσαρτήθηκε στον δήμο Αλμωπίας.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Arizona Fur Con

Το **Arizona Fur Con** είναι ένα συνέδριο furry που πραγματοποιείται κάθε χρόνο στην Αριζόνα.

Το συνέδριο είναι ένας εορτασμός για την κουλτούρα των furries. Σχεδιάστηκε για να είναι ένας τόπος συνάντησης για τα μέλη των κοινοτήτων ανθρωπόμορφων και λάτρεις των fursuit κοστουμιών. Το Arizona Fur Con είναι αξιοσημείωτο για την τεράστια ποικιλία των εκδηλώσεων που σχετίζονται με τα furries, συμπεριλαμβανομένου, χορούς μεταμφιεσμένων, θεματικές καφετέριες, πάνελ και εργαστήρια, παιχνίδια, και ευκαιρίες να γνωρίσει κάποιος ξεχωριστούς καλεσμένους του fandom.

## Παραπομπές


## Εξωτερικοί σύνδεσμοι
* Arizona Fur Con  – επίσημη ιστοσελίδα
* Arizona Fur Con στη WikiFur

Κατηγορία:Συνέδρια furry
Λάδας ο Αιγιέας

Ο **Λάδας ο Αιγιεύς** (4ος/3ος αιώνας π.Χ.) ήταν αρχαίος Έλληνας ολυμπιονίκης με καταγωγή από το Αίγιο της Αχαΐας ο οποίος στέφθηκε νικητής στο αγώνισμα δρόμου του σταδίου κατά τους 125ους (280 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αχαιοί ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (3ος αιώνας π.Χ.)
Ιδαίος ο Κυρηναίος

Ο **Ιδαίος ο Κυρηναίος** ή **Νικάτωρ** (3ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Κυρήνη, ο οποίος στέφθηκε νικητής στο αγώνισμα δρόμου του σταδίου κατά τους 126ους (276 π.Χ.) ολυμπιακούς αγώνες της αρχαιότητας. Ο Ευσέβιος της Καισαρείας τον αναφέρει ως *Ιδαίο* ή *Νικάτορα* με καταγωγή από την Κυρήνη, ενδέχεται όμως το όνομά του να ήταν και *Ιδαίος Νικάτωρ* με το «Νικάτωρ» να αποτελεί προσδιορισμό της νίκης του στους ολυμπιακούς αγώνες, κατά τον Λουίτζι Μορέτι.

## Παραπομπές


Ιδαιος
Ιδαιος
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (3ος αιώνας π.Χ.)
Περιοδικό Ισπανικής Φιλολογίας

Το **Περιοδικό Ισπανικής Φιλολογίας** (Revista de Filología Española, RFE) είναι ακαδημαϊκό περιοδικό της Ισπανίας που εξειδικεύεται σε θέματα φιλολογίας, γλωσσολογίας και διαλεκτολογίας. 

## Ιστορία
Το πρώτο της τεύχος δημοσιεύθηκε από το Συμβούλιο για την Επέκταση των Σπουδών (πρόγονο του Ανώτατου Συμβούλιου Επιστημονικών Ερευνών της Ισπανίας) το 1914 υπό την διεύθυνση των πρωτοπόρων γλωσσολόγων Ραμόν Μενέντεθ Πιδάλ και Τομάς Ναβάρο Τομάς. Σύντομα έγινε το κύριο μέσο έκδοσης των ακαδημαϊκών ερευνών του Κέντρου Ιστορικών Μελετών και της πρώτης γενιάς της Ισπανικής Σχολής Γλωσσολογίας (Αμάδο και Ντάμασο Αλόνσο, Αμέρικο Κάστρο, Ραφαέλ Λαπέσα και Αλόνσο Θαμόρα Μπιθέντε) ενώ φιλοξένησε άρθρα και Ευρωπαίων ισπανιστών και ρομανιστών όπως του Βίλχελμ Μέγερ-Λύμπκε. Το 1915 ο Τομάς Ναβάρο δημιούργησε ένα σύστημα φωνητικής μεταγραφής που θα αποτελούσε σταθερά της ισπανικής γλωσσολογίας μέχρι τα τέλη του 20ού αιώνα, γνωστό ως Φωνητικό αλφάβητο του Περιοδικού Ισπανικής Φιλολογίας.

Κατά τις δεκαετίες 1920 και 1930 αποτέλεσε σημείο αναφοράς της ισπανικής φιλολογίας και γλωσσολογίας στην Ευρώπη. Ωστόσο, με την έκρηξη του Ισπανικού Εμφυλίου η δραστηριότητα του Κέντρου Ιστορικών Μελετών και του περιοδικού διακόπηκαν. Οι περισσότεροι πρωταγωνιστές της φιλολογίας στη χώρα εξορίστηκαν (άλλοι προσωρινά όπως ο Μενέντεθ Πιδάλ, άλλοι για πάντα όπως ο Τομάς Ναβάρο) λόγω της απόρριψης των επιστημών και την υποταγή του στην καθολική εκκλησία από τη δικτατορία του στρατηγού Φράνκο. 

Κατά τα πρώτα χρόνια της δικτατορίας, ο Μενέντεθ Πιδάλ απομακρύνθηκε από το επίκεντρο των ερευνών στο νέο Ανώτατο Συμβούλιο Επιστημονικών Ερευνών της χώρας, δίνοντας χώρο σε έτερους ερευνητές όπως ο Ντάμασο Αλόνσο που ηγήθηκαν των φιλολογικών και γλωσσολογικών σπουδών της εποχής και προώθησαν την αναγέννηση του περιοδικού που εκδίδεται μέχρι σήμερα.  

Παράλληλα, το 1948, ο εξόριστος Αμάδο Αλόνσο, τότε καθηγητής στο Πανεπιστήμιο Χάρβαρντ, δημοσίευσε το πρώτο τεύχος του Νέου Περιοδικού Ισπανικής Φιλολογίας, συνεχιστή του ιστορικού περιοδικού στο Μεξικό στα πλαίσια του Κολέγιου του Μεξικού.

## Παραπομπές


## Εξωτερικοί σύνδεσμοι
* Άρθρο στην εφημερίδα *[[La Vanguardia]]* για την έκθεση γύρω από τα εκατό χρόνια ζωής του περιοδικού

Κατηγορία:Ακαδημαϊκές εκδόσεις
Κατηγορία:Γλωσσολογία της ισπανικής γλώσσας
Κατηγορία:Ισπανικές Σπουδές
Ξενοφάνης ο Αμφισσαίος

Ο **Ξενοφάνης ο Αμφισσαίος** (3ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Άμφισσα, ο οποίος στέφθηκε νικητής στο αγώνισμα δρόμου του σταδίου κατά τους 132ους (252 π.Χ.) ολυμπιακούς αγώνες της αρχαιότητας. Σε επιγραφή που ανακαλύφθηκε στην πόλη Θέρμο της Αιτωλίας και χρονολογείται κατά την περίοδο 262-236 π.Χ. και αναφέρεται σε αυτήν ως *Ξενοφάνης Ἀμφισσεύς*, αναφέρεται πως υπήρξε οικοδεσπότης (*ἔν̣γυ̣ος*) του προξένου της Ρόδου, είναι αβέβαιο όμως αν πρόκειται για τον ίδιο Ξενοφάνη.

## Παραπομπές


Ξενοφανης
Ξενοφανης
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (3ος αιώνας π.Χ.)
Αλκίδας ο Λακεδαιμόνιος

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Drachma,%20244-208%20BC,%20Olympia.%20134-143th%20Olympiad.jpg|μικρογραφία|[Δραχμή της Ολυμπίας, χρονολογούμενη μεταξύ 134ης  (244 π.Χ.) και 143ης (208 π.Χ.) διοργάνωσης των αγώνων]]

Ο **Αλκίδας ο Λακεδαιμόνιος** (3ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Σπάρτη, ο οποίος στέφθηκε νικητής στο αγώνισμα δρόμου του σταδίου κατά τους 134ους (244 π.Χ.) ολυμπιακούς αγώνες της αρχαιότητας.

## Παραπομπές


Αλκιδας
Αλκιδας
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (3ος αιώνας π.Χ.)
Πρόδρομος Πέλλας

Ο **Πρόδρομος** είναι χωριό του δήμου Αλμωπίας, της περιφερειακής ενότητας (πρώην νομού) Πέλλας, στην περιφέρεια Κεντρικής Μακεδονίας. Σύμφωνα με την απογραφή του 2011, οι Νερόμυλοι έχουν 88 κατοίκους. Βρίσκεται σε υψόμετρο 240 μέτρων. Υπάγεται στην τοπική κοινότητα Νερόμυλων.

Στη θέση «Γκορίτσα», δυτικά του χωριού, έχει εντοπιστεί εκτεταμένο νεκροταφείο τύμβων της εποχής του Σιδήρου. Το χωριό είχε μουσουλμανικό πληθυσμό στις αρχές του 20ού αιώνα. Στην απαρίθμηση του 1913 είχε 375 κατοίκους και στην απογραφή του 1920 είχε 335 κατοίκους. Με την ανταλλαγή πληθυσμών το 1923, οι μουσουλμάνοι αναγκάστηκαν να μετοικήσουν στην Τουρκία και στο χωριό εγκαταστάθηκαν 53 προσφυγικές οικογένειες και ο οικισμός έγινε αμιγώς προσφυγικός. Στην απογραφή του 1928 είχε 202 κατοίκους και στην απογραφή του 1940 ο πληθυσμός του είχε αυξηθεί σε 310. Ο Πρόδρομος υπαγόταν στην κοινότητα Νερόμυλων και με το πρόγραμμα Καποδίστριας ο οικισμός προσαρτήθηκε στον δήμο Εξαπλατάνου το 1997. Με το πρόγραμμα Καλλικράτης προσαρτήθηκε στον δήμο Αλμωπίας.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Αριάδνη (αυτοκράτειρα)

Η **Αριάδνη** (452-515) ήταν αυτοκράτειρα του Βυζαντίου, κόρη του Λέοντα Α΄ και της Βηρίνας, σύζυγος του Ζήνωνα και αργότερα του Αναστάσιου Α΄ και μητέρα του Λέοντα Β΄.

## Οικογένεια
Η Αριάδνη ήταν η πρωτότοκη κόρη του Λέοντα Α΄ και της Βηρίνας, η οποία ήταν αδελφή του αυτοκράτορα Βασιλίσκου. Η Αριάδνη είχε επίσης μια μικρότερη αδελφή, τη Λεοντία, που παντρεύτηκε τον Μαρκιανό τον σφετεριστή.

## Πρώτος γάμος

Παντρεύτηκε τον Ζήνωνα με τον οποίον απέκτησαν έναν γιο, τον Λέοντα Β΄, διάδοχο του θρόνου. Μετά τον θάνατο του παππού του, ο Λέων έγινε αυτοκράτορας και, επειδή ήταν ανήλικος, ο Ζήνωνας έγινε συναυτοκράτορας. Ο Λέων ωστόσο πέθανε. Η Βηρίνα τότε στράφηκε εναντίον του γαμπρού της και συνωμότησε εναντίον του μαζί με τον αδελφό της Βασιλίσκο. Το 475, μετά την επικράτηση του κινήματος του Βασιλίσκου, ο Ζήνων και η Αριάδνη αναγκάστηκαν να εγκαταλείψουν την Κωνσταντινούπολη και να καταφύγουν στην Ισαυρία. Το 476 ο σφετεριστής ανατράπηκε και ο αυτοκράτορας και η σύζυγός του επέστρεψαν στην Κωνσταντινούπολη.

## Δεύτερος γάμος
Στις 9 Απριλίου 491 ο Ζήνωνας πέθανε. Η Αριάδνη δύο μέρες μετά από την κηδεία ξαναπαντρεύτηκε τον Αναστάσιο από την Ιλλυρία (έναν απλό αυλικό μεγάλο σε ηλικία, ο οποίος είχε το δεξιό μάτι γαλανό και το αριστερό μαύρο, οπότε τον έλεγαν «δίκορο»), ο οποίος ασχολούταν κυρίως με τα τυπολατρικά των τελετών και πολλές φορές έδειχνε συμπάθεια ή ακολουθούσε την αίρεση των μονοφυσιτών.

## Παραπομπές


Κατηγορία:Σύζυγοι Βυζαντινών Αυτοκρατόρων
Κατηγορία:Κόρες Βυζαντινών Αυτοκρατόρων
Κατηγορία:Βυζαντινοί του 5ου αιώνα
Triana Park

Οι **Triana Park** είναι λετονικό συγκρότημα το οποίο εκπροσώπησε τη Λετονία στη Eurovision 2017 στο Κίεβο κατακτώντας την τελευταία θέση ( δέκατη όγδοη ) στον α' ημιτελικό με μόλις 21 βαθμούς. Είχαν προσπαθήσει να εκπροσωπήσουν τη χώρα τους στον διαγωνισμό τραγουδιού και το 2007, 2008, 2009. Το συγκρότημα αποτελείται από τους Αγκνέσε Ράκοφσκα, Αρτούρς Στράουτινς, Έντγκαρς Βίλιουμς και Κρίσταπς Έργκλις

## Δισκογραφία
### EPs
**Triana Park* (2014)
### Σίνγκλς

## Παραπομπές


Κατηγορία:Λετονοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Λετονία
Κατηγορία:Διαγωνισμός Τραγουδιού Eurovision 2017
Κατηγορία:Συμμετέχοντες στη Eurovision
Λεοντία Πορφυρογέννητη

Η **Λεοντία** (457 - μετά το 479) ήταν η κόρη του Βυζαντινού αυτοκράτορα Λέοντος Α΄ και της Βηρίνας, αδερφή της Αριάδνης.

## Ζωή
Η Λεοντία ήταν η κόρη του αυτοκράτορα Λέοντα Α΄ και της συζύγου του Βηρίνας. Ήταν μικρότερη αδελφή της Αριάδνης, αλλά, σε αντίθεση με αυτήν, θα μπορούσε να ισχυριστεί ότι είναι πορφυρογέννητη, επειδή γεννήθηκε κατά το πρώτο έτος της βασιλείας του πατέρα της (457). Ο Λέων, ο οποίος ανέβηκε στο θρόνο για την στρατιωτική του αξία και δεν είχε οικογενειακούς δεσμούς με τη ρωμαϊκή αριστοκρατία, χρησιμοποιούσε το γάμο των θυγατέρων του για να ενισχύσει τη θέση του. Όπως η Αριάδνη είχε παντρευτεί τον Ζήνωνα, ο γάμος της Λεοντίας σχεδιάστηκε για να την συνδέσει με ένα άλλον που είχε συστατικό μέρος του στρατού, τον γιο του Άσπαρ. Συνέβη, ωστόσο, κατά την αναγγελία του γάμου μεταξύ του γιου του Άσπαρ, του Ιούλιου Πατρίκιου, και της Λεοντίας να ξεσπάσουν ταραχές (470). Για τον κλήρο και το λαό της Κωνσταντινούπολης δεν ήταν αποδεκτό για έναν αρειανό σαν τον Πατρίκιο να έχει τη δυνατότητα να γίνει αυτοκράτορας. Οι ταραχές σταμάτησαν μόνο όταν αποφασίστηκε ότι πριν παντρευτεί την Λεοντία θα γινόταν ορθόδοξος.

Το 471 ο Πατρίκιος εξαφανίζεται από τα χρονικά: ο πατέρας του Άσπαρ και ο αδελφός του Αρδαβούρος δολοφονήθηκαν με απόφαση του Λέοντα. Η Λεοντία παντρεύτηκε τον Μαρκιανό, το γιο του δυτικού αυτοκράτορα Αρτέμιου: ο γάμος συνέδεσε τους δύο βασιλικούς οίκους της Δύσης και της Ανατολής. Αυτό συνέβη, ωστόσο, όταν το 472 ο Ανθέμιος πέθανε, τον διαδέχθηκε ο Ολύμπριος, και μετά τον θάνατο του Λέοντα τον διαδέχτηκε ο Ζήνωνας στον ανατολικό θρόνο. Διωγμένοι κι από τους δύο θρόνους, ο Μαρκιανός και η Λεοντία έκαναν μια εξέγερση εναντίον του Ζήνωνα, το 479, η οποία βασίστηκε στο δικαίωμα της Λεοντίας στον θρόνο επειδή ήταν πορφυρογέννητη, η εξέγερση όμως καταπνίγηκε.     

## Παραπομπές


Κατηγορία:Πορφυρογέννητες
Κατηγορία:Κόρες Βυζαντινών Αυτοκρατόρων
Κατηγορία:Βυζαντινοί του 5ου αιώνα
Κατηγορία:Δυναστεία του Λέοντος
Πιπεριές Πέλλας

Οι **Πιπεριές** (μέχρι το 1926 *Μπίτζιο Μαχαλά*) είναι χωριό του δήμου Αλμωπίας, της περιφερειακής ενότητας (πρώην νομού) Πέλλας, στην περιφέρεια Κεντρικής Μακεδονίας. Σύμφωνα με την απογραφή του 2011, οι Πιπεριές έχουν 558 κατοίκους. Βρίσκονται σε υψόμετρο 160 μέτρων, 3 χιλιόμετρα από την έδρα του δήμου, την Αριδαία, στον δρόμο προς τα Λουτρά Πόζαρ. Το όνομα το χωριό το πήρε από τις καλλιέργειες πιπεριών. Σήμερα στο χωριό καλλιεργούνται αμπέλια, ροδάκινα, δαμάσκηνα, κεράσια, σπαράγγια, τριφύλλια, καλαμπόκια και σιτάρι.

Το χωριό είχε μουσουλμανικό πληθυσμό στις αρχές του 20ού αιώνα. Στην απαρίθμηση του 1913 είχε 1.201 κατοίκους και στην απογραφή του 1920 είχε 856 κατοίκους. Με την ανταλλαγή πληθυσμών το 1923, οι μουσουλμάνοι αναγκάστηκαν να μετοικήσουν στην Τουρκία και στο χωριό εγκαταστάθηκαν 136 προσφυγικές οικογένειες και ο οικισμός έγινε αμιγώς προσφυγικός. Στην απογραφή του 1928 είχε 427 κατοίκους και στην απογραφή του 1940 ο πληθυσμός του είχε αυξηθεί σε 631. Οι Πιπεριές ορίστηκαν έδρα ομώνυμης κοινότητας και με το πρόγραμμα Καποδίστριας, ο οικισμός προσαρτήθηκε στον δήμο Αριδαίας το 1997. Με το πρόγραμμα Καλλικράτης, προσαρτήθηκε στον δήμο Αλμωπίας.

Στην εκκλησία του χωριού, η οποία κτίστηκε την περίοδο 1953 - 1965, φυλάσσεται η εικόνα της Κοιμήσεως της Θεοτόκου του 12ου αιώνα, η οποία προέρχεται από το χωριό Γεντζέ της Πανόρμου Βιθυνίας. Στο χωριό διοργανώνεται τον Δεκαπενταύγουστο πανηγύρι. Επίσης, την προτελευταία Κυριακή του Νοέμβρη διοργανώνεται στο χωριό η γιορτή του τσίπουρου.

Όσον αφορά τις εκπαιδευτικές δομές, στο χωριό λειτουργεί μόνο Νηπιαγωγείο υπό τη Διεύθυνση Πρωτοβάθμιας Εκπαίδευσης Π.Ε. Πέλλας.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
SunStroke Project

Το **SunStroke Project** είναι ένα μουσικό ντουέτο από τη Μολδαβία που αποτελείται από τους Sergei Yalovitsky (φωνητικά) και Sergey Stepanov (σαξοφωνίστας), επίσης γνωστός στο Internet ως Epic Sax Guy. Το δίδυμο σχηματίστηκε αρχικά ως τρίο, συμπεριλαμβανομένων και των δύο σημερινών μελών εκτός από τον Anton Ragoza (βιολονίστας, συνθέτης). Είναι διάσημοι για την εκπροσώπηση της Μολδαβίας στο Διαγωνισμό Τραγουδιού της Eurovision το 2010 μαζί με την Olie Tira με το τραγούδι "Run Away". Το όνομα της ομάδας επιλέχθηκε από τον Anton Ragoza ενώ εργαζόταν στο στρατό με τον Sergey Stepanov αφού είχε ένα περιστατικό στο οποίο επλήγη από θερμοπληξία (heat stroke) κατά τη διάρκεια άσκησης πεδίου. Στις 25 Φεβρουαρίου του 2017, το συγκρότημα επιλέχθηκε για να εκπροσωπήσει τη χώρα τους για άλλη μια φορά στο διαγωνισμό τραγουδιού της Eurovision 2017 με το τραγούδι "Hey, Mamma!".

Τον Νοέμβριο του 2010 ο παραγωγός, Aleksei Myslicky και ορισμένα άλλα μέλη άφησαν το SunStroke Project και δημιούργησαν μια νέα μπάντα στη Μόσχα, εν ονόματι Offbeat Orchestra που έχουν κυκλοφορήσει μερικά από τα τραγούδια από τους SunStroke Project σε άλλη εκτέλεση.

To 2019, ο Anton Ragoza, λόγω αδικαιολόγητων διαφωνιών, έπαψε να είναι μέλος της μπάντας. Μετά από αυτό, το SunStroke Project συνεχίστηκε ως ντουέτο. Το πρώτο τους single ως ντουέτο, το *Boomerang*, κυκλοφόρησε τον Απρίλιο του 2019.

## Παραπομπές


Κατηγορία:Διαγωνισμός Τραγουδιού Eurovision 2010
Κατηγορία:Διαγωνισμός Τραγουδιού Eurovision 2017
Κατηγορία:Μολδαβικά συγκροτήματα
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με τη Μολδαβία
Η ταχυδρομική άμαξα (ταινία, 1939)

***Η ταχυδρομική άμαξα*** (πρωτότυπος τίτλος:***Stagecoach***), γνωστή και ως ***Η άμαξα της αγωνίας***, είναι αμερικανική ταινία γουέστερν του 1939 σκηνοθεσίας Τζον Φορντ, ενώ πρωταγωνιστούν οι Κλερ Τρέβορ και Τζον Γουέιν, ο δεύτερος στον πρώτο μεγάλο του ρόλο. Το σενάριο επιμελήθηκε ο Ντάντλεϊ Νίκολς, σε διασκευή του διηγήματος "The Stage to Lordsburg" του Έρνεστ Χέικοξ.

## Δείτε επίσης
* Κατάλογος των καλύτερων ταινιών

## Αναφορές

## Εξωτερικοί σύνδεσμοι
* 

Κατηγορία:Ταινίες του 1939
Κατηγορία:Ταινίες σε σκηνοθεσία Τζον Φορντ
Κατηγορία:Αμερικανικές ταινίες της δεκαετίας 1930
Κατηγορία:Αγγλόφωνες ταινίες
Κατηγορία:Ταινίες γουέστερν
Κατηγορία:Ταινίες γυρισμένες στην Αριζόνα
Κατηγορία:Ταινίες γυρισμένες στη Γιούτα
Κατηγορία:Αμερικανικές ασπρόμαυρες ταινίες
Άτσο ΣΤ΄ των Έστε

Ο **Άτσο ΣΤ΄**, ιταλ. *Azzo VI*,  (1170 – 1212) από τον Οίκο των Έστε, ήταν μαρκήσιος του Έστε (1209-12), μαρκήσιος της Αγκόνα, διοικητής (podestà) της Φερράρα (1196, 1205, 1208) και αυθέντης (seignior) της ίδιας πόλης.

## Βιογραφία
Ήταν γιος του Άτσο Ε΄ των Έστε. Συμμετείχε ενεργά με την παράταξη των Γουέλφων (οπαδών του πάπα εναντίον του βασιλιά της Γερμανίας) κατά την πρώτη δεκαετία του 13ου αιώνα. Ήταν διοικητής (podestà) της Φερράρα (1196, 1205, 1208), της Πάδουα (1199), της Βερόνα (1206-07) και της Μάντουα (1207-08, 1210-11).

Ως μισθοφόρος (condottiero) των Γουέλφων πολέμησε επί μακρόν εναντίον του Σαλινγκουέρα Τορέλλι. Το 1205 κατέκτησε και ισοπέδωσε την κατοικία του αντιπάλου του, το κάστρο Φράττα. Τότε ο Σαλινγκουέρα συμμάχησε με τον Ετσελίνο Β΄ κύριο του Ρομάνο και τον απώθησαν μακριά. Το επόμενο έτος όμως ο Άτσο ΣΤ΄ ανακατέλαβε τη Φράττα και την κράτησε για τρία έτη. 

Όταν ο Όθων Δ΄ της Γερμανίας ήρθε στην Ιταλία, τους συμφιλίωσε· πρόσκαιρα πάντως, διότι όταν ο Σαλιγκουέρα έφησε τη συμμαχία, ο Άτσο ΣΤ΄ συμμετέσχε στην Ένωση του πάπα Ιννοκεντίου Δ΄ εναντίον του Όθωνα Δ΄. Το 1208 ο πάπας τον έκανε μαρκήσιο της Βερόνα, και οι κάτοικοι της Φερράρα τον έκαναν αυθέντη (seignior) της πόλης τους. To 1212 πήρε το μέρος των εξορίστων από τη Βιντσέντσα στη διαμάχη της πόλης με τον Ετσελίνο Β΄, ο οποίος όμως τον νίκησε στο Ποντάλτο, κοντά στη Βιντσέντσα. Τότε ο Άτσο ΣΤ΄ κατέφυγε στη Βερόνα, όπου απεβίωσε το έτος αυτό. 

Σε ένα έργο της εποχής για τη ζωή της κόρης του, περιγράφεται ο Άτσο ΣΤ΄: «ήταν με ωραίο παράστημα, συνετός και τολμηρός. Γενναίος στα κατορθώματα των όπλων και οξυδερκής στη μάθηση, ήταν ένας σοφός και θαυμάσιος ομιλητής». Αναφέρεται επίσης και στο 3ο τραγούδι του *Μαινόμενου Ορλάνδου* του Λουντοβίκο Αριόστο, όπου αναφέρονται οι πρόγονοι του Μπραμάντ: «ο Άτσο, που δίκαια έχει τη Βερόνα έδαφός του. Ο Όθων Δ΄ και ο Ονώριος Β΄ θα του δώσουν τον τίτλο του μαρκήσιοy της Αγκόνα».

## Πνευματική ζωή
Η Αυλή του Άτσο ΣΤ΄ ήταν πνευματικό κέντρο της Βόρειας Ιταλίας, έλκοντας ποιητές και καλλιτέχνες από μακριά. Ο ίδιος φιλοξένησε και ήταν προστάτης των τροβαδούρων Εμερίκ ντε Πεγκιλάν, Πέιρε Ράιμον ντε Τολόζα και Ραμπερτίνο Μπουβαλέλλι. Ο τελευταίος αναφέρει την κόρη του Βεατρίκη σε όλα τα ερωτικά του τραγούδια, μία τολμηρή πράξη για την εποχή.

## Οικογένεια
Νυμφεύτηκε πρώτα την Ελίζα, κόρη του κόμη του Αλντομπραντίνο και είχε γιο τον:
* Αλντομπραντίνο Α΄, μαρκήσιος του Έστε. Η κόρη του:
** Βεατρίκη 1215-1245, παντρεύτηκε τον Ανδρέα Β΄ των Άρπαντ βασιλιά της Ουγγαρίας.

Το 1192 απεβίωσε η Ελίζα και το ίδιο έτος ο Άτσο ΣΤ΄ νυμφεύτηκε σε 2ο γάμο την Σοφία (ή Ελεονώρα) της Σαβοΐας, κόρη του Ουμβέρτου Γ΄ κόμη της Σαβοΐας και είχε κόρη τη:
* Βεατρίκη, ηγουμένη του αβαείου του Μόντε Τζεμμόλα. Απαθανατίστηκε στα τραγούδια του τροβαδούρου Ραμπερτίνο Μπουβαλέλλι.

Το 1202 η Σοφία (ή Ελεονώρα) απεβίωσε και δύο έτη αργότερα ο Άτσο ΣΤ΄ νυμφεύτηκε σε 3ο γάμο την Αλίκη, κόρη του Ραϋνάλδου των Σατιγιόν και είχε γιο τον:
* Άτσο Ζ΄ 1205-1264, μαρκήσιος της Φερράρα.

## Πρόγονοι

## Παραπομπές-Υποσημειώσεις


## Πηγές
*
*

## Εξωτερικοί σύνδεσμοι

*Modena/Ferrara,  Marchesi d'Este at Medieval Lands Project

Κατηγορία:Οίκος των Έστε
Λουτράκι Πέλλας

Το **Λουτράκι** (μέχρι το 1922 *Κάτω Πόζαρ*) είναι χωριό του δήμου Αλμωπίας,**** της περιφερειακής ενότητας (πρώην νομού) Πέλλας, στην περιφέρεια Κεντρικής Μακεδονίας. Σύμφωνα με την απογραφή του 2011, το Λουτράκι έχει 1.146 κατοίκους. Βρίσκεται σε υψόμετρο 300 μέτρων. Στην τοπική κοινότητα Λουτρακίου υπάγονται τα Λουτρά Πόζαρ.

Το χωριό δημιουργήθηκε στις αρχές του 20ού αιώνα από τους κατοίκους του χωριού Γκόρνο Πόζαρ (Άνω Πόζαρ). Είχε χριστιανικό πληθυσμό. Στην απαρίθμηση του 1913 είχε 1.803 κατοίκους και στην απογραφή του 1920 είχε 1.283 κατοίκους. Με την ανταλλαγή πληθυσμών το 1923, στο χωριό εγκαταστάθηκαν 3 πρόσφυγες. Στην απογραφή του 1928 είχε 1.282 κατοίκους και στην απογραφή του 1940 ο πληθυσμός του είχε αυξηθεί σε 1.580. Το 1949, μετά τον Β΄ Παγκόσμιο Πόλεμο, μέρος του πληθυσμού κατέφυγε στη Γιουγκοσλαβία. Στην απογραφή του 1951, το Κάτω Λουτράκι είχε 725 κατοίκους. Το Λουτράκι ορίστηκε έδρα ομώνυμης κοινότητας και με το πρόγραμμα Καποδίστριας, ο οικισμός προσαρτήθηκε στον δήμο Αριδαίας το 1997. Με το πρόγραμμα Καλλικράτης, προσαρτήθηκε στον δήμο Αλμωπίας.

Στο Άνω Λουτράκι βρίσκεται ναός του Αγίου Ιωάννη του Προδρόμου, ο οποίος έχει κηρυχθεί μνημείο που χρήζει ειδικής κρατικής προστασίας. Πρόκειται για τρίκλιτη βασιλική με υπερώο και χαγιάτι, και έχει υποστεί νεότερες μετασκευές, όπως την κατεδάφιση του πυργοειδούς καμπαναριού. Εσωτερικά έχει διατηρηθεί η αρχική εικόνα του μνημείου, ο βόρειος και ο νότιος τοίχος και τα δύο επιστήλια των κιονοστοιχιών, που είναι κατάγραφα από τοιχογραφίες των τελευταίων δεκαετιών του περασμένου αιώνα. Χαρακτηριστική είναι η αφθονία των ηχητικών αγγείων σε όλο το μήκος των πλαγίων τοίχων. Το τέμπλο διασώζει αξιόλογο γραπτό και γλυπτό φυσιοκρατικό διάκοσμο. Σύμφωνα με την παράδοση η ανέγερση του ναού ανάγεται περί το 1800, αν και τα περισσότερα στοιχεία υποδηλώνουν μια εποχή γύρω στα μέσα του 19ου αιώνα.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Πιερ-Εμερίκ Ομπαμεγιάνγκ

Ο **Πιερ-Εμερίκ Εμιλιάνο Φρανσουά Ομπαμεγιάνγκ** (*Pierre-Emerick Aubameyang*, γενν. 1989) είναι Γκαμπονέζος ποδοσφαιριστής που παίζει στην θέση του επιθετικού στην Μαρσέιγ και στην εθνική ομάδα της Γκαμπόν, όπου είναι αρχηγός και κάτοχος του ρεκόρ τερμάτων. Κατέχει, επίσης, τη γαλλική και την ισπανική υπηκοότητα. Τα αδέλφια του, Ουιλί και Κατιλίνα, είναι επίσης ποδοσφαιριστές.
## Συλλογική καριέρα
### Σαιντ-Ετιέν
Το 2011 υπέγραψε στη Σαιντ-Ετιέν, με την οποία κατέκτησε το 2013 το Λιγκ Καπ Γαλλίας και επελέγη στην καλύτερη ενδεκάδα της Λιγκ 1 για τη σεζόν 2012–2013. Πιο πριν ήταν παίκτης της Μίλαν, με την οποία όμως δεν μέτρησε καμία επίσημη συμμετοχή σε επαγγελματικό επίπεδο.

### Μπορούσια Ντόρτμουντ
Το 2013 έγινε παίκτης της Μπορούσια Ντόρτμουντ και κατέκτησε δύο Σούπερ Καπ (2013 και 2014) και ένα Κύπελλο Γερμανίας (2017). Επίσης, ανακηρύχθηκε καλύτερος παίκτης της Μπουντεσλίγκα για τη σεζόν 2014–2015 και επελέγη στην καλύτερη ενδεκάδα και ήταν πρώτος σκόρερ της διοργάνωσης τη σεζόν 2016–2017. Επιπλέον, ήταν στην καλύτερη oμάδα του Γιουρόπα Λίγκ τη σεζόν 2015–2016.

### Άρσεναλ
Τον Ιανουάριο του 2018 υπέγραψε στην Άρσεναλ και από τον Νοέμβριο του 2019 είναι ο αρχηγός της ομάδας. Στην Άρσεναλ ο Ομπαμεγιάνγκ αγωνίστηκε σε 163 παιχνίδια, σημειώνοντας 92 γκολ και 21 ασίστ. Κατέκτησε μαζί της ένα Κύπελλο Αγγλίας και ένα Κομιούνιτι Σιλντ, ενώ έφτασε σε τελικό Λιγκ Καπ Αγγλίας και Γιουρόπα Λιγκ. Έχασε το περιβραχιόνιο του αρχηγού στα μέσα Δεκεμβρίου του 2021 μετά από πειθαρχικό παράπτωμα στο οποίο υπέπεσε και στις 31 Ιανουαρίου του 2022 έμεινε ελεύθερος από τους «κανονιέρηδες» ώστε να υπογράψει στην Μπαρτσελόνα.

## Δείτε επίσης
* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές Εθνικής Γκαμπόν
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές ΑΣ Σαιντ-Ετιέν
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Ντιζόν ΦΚΟ
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Τσέλσι ΦΚ
Κατηγορία:Γκαμπονέζοι ποδοσφαιριστές
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Κυπέλλου Εθνών Αφρικής 2017
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές στους Θερινούς Ολυμπιακούς Αγώνες 2012
Κατηγορία:Ποδοσφαιριστές Κυπέλλου Εθνών Αφρικής 2010
Κατηγορία:Ποδοσφαιριστές Κυπέλλου Εθνών Αφρικής 2021
Γκονζάλο Κάστρο

Ο **Γκονζάλο "Γκόνζο" Κάστρο Ραντόν** (γενν. 1987) είναι γερμανός ποδοσφαιριστής που ανήκει στη Μπορούσια Ντόρτμουντ από τη σεζόν 2015/16 και κατέχει κυρίως τη θέση του πλάγιου μέσου, ενίοτε δε συμμετέχει στο παιχνίδι και ως πλάγιος αμυντικός.

## Παραπομπές


Κατηγορία:Γερμανοί ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Μπορούσια Ντόρτμουντ
Κατηγορία:Ισπανοί ποδοσφαιριστές
Σωσάνδρα Πέλλας

H **Σωσάνδρα** (μέχρι το 1922 *Πρεμπόδιστα*) είναι χωριό του δήμου Αλμωπίας, της περιφερειακής ενότητας (πρώην νομού) Πέλλας, στην περιφέρεια Κεντρικής Μακεδονίας. Σύμφωνα με την απογραφή του 2021, η Σωσάνδρα έχει 1.008 κατοίκους. Βρίσκεται σε υψόμετρο 170 μέτρων και σε απόσταση 3 χιλιομέτρων από την Αριδαία.

Στα σύνορα των τοπικών κοινοτήτων Σωσάνδρας και Δωροθέας έχουν βρεθεί λείψανα οικιστικών εγκαταστάσεων των νεολιθικών χρόνων και της Εποχής του Χαλκού. Το χωριό είχε μικτό μουσουλμανικό και χριστιανικό πληθυσμό στις αρχές του 20ού αιώνα, με πλειοψηφία μουσουλμάνων (1.100 έναντι 300 χριστιανών, οι οποίοι πρόσκειντο στο Πατριαρχείο). Στο χωριό λειτουργούσε πατριαρχικό σχολείο. Στην απαρίθμηση του 1913, η Σωσάνδρα είχε 1.435 κατοίκους και στην απογραφή του 1920 είχε 1.176 κατοίκους. Με την ανταλλαγή πληθυσμών το 1923, οι μουσουλμάνοι αναγκάστηκαν να μετοικήσουν στην Τουρκία και στο χωριό εγκαταστάθηκαν 148 προσφυγικές οικογένειες. Στην απογραφή του 1928 είχε 908 κατοίκους και στην απογραφή του 1940 ο πληθυσμός του είχε αυξηθεί σε 1.178. Η Σωσάνδρα ορίστηκε έδρα ομώνυμης κοινότητας και με το πρόγραμμα Καποδίστριας, ο οικισμός προσαρτήθηκε στον δήμο Αριδαίας το 1997. Με το πρόγραμμα Καλλικράτης, προσαρτήθηκε στον δήμο Αλμωπίας.

Στη Σωσάνδρα βρίσκονται δύο μύλοι οι οποίοι έχουν χαρακτηριστεί διατηρητέα μνημεία: ο τετράμυλος ιδιοκτησίας Γ. Παρτσανίδη (η πραγματική ονομασία του ιδιοκτήτη έιναι Γ. Παρτσανάκης, αλλά γράφτηκε λάθος στο ΦΕΚ) και ο εξάμυλος ιδιοκτησίας Δ. Παππά και Θ. Τερζή. Αμφότεροι αποτελούν μαρτυρία της εξέλιξης της ντόπιας λαϊκής αρχιτεκτονικής καθώς και δείγματα της βιοτεχνικής και βιομηχανικής αρχιτεκτονικής που διαμορφώθηκε στην περιοχή στο τέλος του 19ου και στις αρχές του 20ού αιώνα.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Αντρέ Σίρλε

Ο **Αντρέ Σίρλε **(γερμ. *André Schürrle*, γενν. 1990) είναι πρώην γερμανός ποδοσφαιριστής. Έπαιζε στη θέση του επιθετικού, και κυρίως ως αριστερός. Εκτός αυτού έχει και ικανότητες κεντρικού επιθετικού. Υπερείχε χάρη στη ταχύτητα, την τεχνική του και την δύναμη στο σουτ.

## Παραπομπές


Κατηγορία:Γερμανοί ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές 1. ΦΣΦ Μάιντς 05
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές ΦφΛ Βόλφσμπουργκ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Γερμανοί ποδοσφαιριστές στο εξωτερικό
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Ρόμαν Βάιντενφελλερ

Ο **Ρόμαν Βάιντενφελλερ** (γερμ. *Roman Weidenfeller*, γενν. 1980) είναι Γερμανός πρώην ποδοσφαιριστής περισσότερο γνωστός για την πορεία του στην Μπορούσια Ντόρτμουντ. Συμμετείχε στην εθνική ομάδα της Γερμανίας στη Βραζιλία το 2014 και κατέκτησε το παγκόσμιο κύπελλο.

## Παραπομπές

## Εξωτερικοί σύνδεσμοι
*

Κατηγορία:Γερμανοί ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Μπορούσια Ντόρτμουντ
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές 1. ΦΚ Καϊζερσλάουτερν
Κατηγορία:Ποδοσφαιριστές Μπούντεσλιγκα
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Nel blu dipinto di blu

Το **Nel blu dipinto di blu** (γνωστό διεθνώς και ως **Volare**) είναι τραγούδι που ερμηνεύεται από τον Ιταλό τραγουδιστή Ντομένικο Μοντούνιο. Το τραγούδι, αφού πρώτα κέρδισε το Φεστιβάλ του Σαν Ρέμο, εκπροσώπησε την Ιταλία στον Διαγωνισμό Τραγουδιού Eurovision 1958.

Κατηγορία:Ιταλικά τραγούδια
Κατηγορία:Τραγούδια του 1958
Κατηγορία:Singles του 1960
Κατηγορία:Singles του 1958
Κατηγορία:Singles της Decca Records
Κατηγορία:Νούμερο 1 singles στα Billboard Hot 100
Άτσο Ζ΄ των Έστε

Ο **Άτσο Ζ΄**, ιταλ. *Azzo VIΙ*,  (1205 – 1264) από τον Οίκο των Έστε, ήταν μαρκήσιος της Φερράρα (1215-22, 1240-64). Τον αποκαλούσαν και Άτσο Ζ΄ ο νέος (novello).

## Βιογραφία
Ήταν ο δευτερότοκος γιος του Άτσο ΣΤ΄ μαρκήσιου του Έστε και της Ελίζα Αλντομπραντίνι.

Έγινε ο αρχηγός των Γουέλφων, οπαδών του πάπα εναντίον του βασιλιά της Γερμανίας, στην μαρκιωνία της Ανκόνα και εναντιώθηκε στον Φρειδερίκο Β΄ των Χοενστάουφεν. Το 1242 νίκησε τον Ετσελίνο Β΄ κόμη του Ρομάνο και κατέλαβε τη Φερράρα, όπου εγκαταστάθηκε ως κυρίαρχος της πόλης. Η απόγονοί του διατήρησαν την εξουσία ως την ύστερη Αναγέννηση. Το 1251 ο Φρειδερίκος Β΄ αιχμαλώτισε τον γιο του Άτσο Ζ΄, τον Ρινάλντο των Έστε με τη σύζυγό του και τους φυλάκισε, όπου απεβίωσαν δηλητηριασμένοι.

Το 1259 ο Άτσο Ζ΄ νίκησε πάλι τον Ετσελίνο Β΄ και το στρατό του των Γιβελλίνων, στη μάχη του Κασάνο. Ο γιος του, o Ρινάλντο είχε ένα νόθο τέκνο, τον Ομπίτσο Β΄. Επειδή ο Άτσο Ζ΄ δεν είχε άλλους απογόνους, τον όρισε διάδοχό του στη μαρκιωνία της Φερράρα. Απεβίωσε το 1264 και τον διαδέχθηκε ο εγγονός του Ομπίτσο Β΄.

## Οικογένεια
Νυμφεύτηκε πρώτα το 1221 με τη Τζοβάννα και είχε γιο τον:
* Ρινάλντο Α΄, γενν. μετά το 1221. Νόθος γιος του ήταν ο:
** Ομπίτσο Β΄, μαρκήσιος της Φερράρα.
* Βεατρίκη 1226-1262, μοναχή.
* Κουμπιτόζα παντρεύτηκε τον Γκαμπριέλε Μαλασπίνα, μαρκήσιο της Βερρούκολα.
* Κονστάντσα.

Αργότερα νυμφεύτηκε για δεύτερη φορά, με τη Μαμπίλια Παλλαβιτσίνι.

Είχε και δύο εκτός γάμου τέκνα:
* (νόθος) Κοντάρντο 116-1249, άγιος.
* Αλίζια.

## Πρόγονοι

## Παραπομπές-Υποσημειώσεις


Κατηγορία:Οίκος των Έστε
Κατηγορία:Μαρκήσιοι της Φερράρα
Αλντομπραντίνο Β΄ των Έστε

Ο **Αλντομπραντίνο Β΄**, ιταλ. *Aldobrandino IΙ*,  ( ; – 1326) από τον Οίκο των Έστε, ήταν μαρκήσιος της Φερράρα (1308-1326).

## Βιογραφία
Ήταν ο δευτερότοκος γιος του Ομπίτσο Β΄ μαρκήσιου της Φερράρα και της Ιακοπίνα Φιέσκι, ανιψιάς του πάπα Αδριανού Ε΄.

Το 1293 απεβίωσε ο πατέρας του και τον διαδέχθηκε ο πρωτότοκος αδελφός του Άτσο Η΄, ο οποίος απέκτησε τη Μόντενα και το Ρέτζο αγοράζοντάς τα. Όταν απεβίωσε και εκείνος το 1308, τον διαδέχθηκε ως μαρκήσιος της Φερράρα, αποκηρύσσοντας τα διακαιώματά του επί της Μόντενα και του Ρέτζο.

## Οικογένεια
Νυμφεύτηκε την Άλντα, κόρη του Τομπία Ρανγκόνι, κόμη και είχε τέκνα:
* Ρινάλντο Β΄, απεβ. 1335, κύριος της Φερράρα και της Μόντενα. Η κόρη του Βεατρίκη παντρεύτηκε τον Ιάκωβο από τον Οίκο της Σαβοΐας, κόμη του Πεδεμοντίου.
* Ομπίτσο Γ΄ 1294-1352, μαρκήσιος της Φερράρα.
* Νικολό Α΄, απεβ. 1344, μαρκήσιος της Φερράρα και της Μόντενα.

## Πρόγονοι

## Παραπομπές-Υποσημειώσεις


Κατηγορία:Οίκος των Έστε
Κατηγορία:Μαρκήσιοι της Φερράρα
Αργυρό Δαφνόφυλλο

thumb|right|350px|Αργυρό Δαφνόφυλλο σε κασετίνα
Το **αργυρό δαφνόφυλλο **είναι το σημαντικότερο βραβείο στον αθλητικό τομέα της Γερμανίας. Θεσμοθετήθηκε στις 23 Ιουνίου 1950 από τον τότε Ομοσπονδιακό Πρόεδρο Τέοντορ Χόις. Ισχύει δια νόμου από το 1964.

Το αργυρό δαφνόφυλλο απονέμεται σε αθλητές και μουσικούς, προς αναγνώριση εξαιρετικών επιδόσεων σε εθνικούς και διεθνείς αγώνες.

## Παραπομπές


Αργυρο Δαφνοφυλλο
Βραβεία Αμερικανικής Ακαδημίας Κινηματογράφου 2015

thumb|250px|Η 88η Απονομή των Βραβείων της Αμερικανικής Ακαδημίας Κινηματογράφου.

Η **88<sup>η</sup> Απονομή των Βραβείων της Ακαδημίας Κινηματογράφου**, γνωστά κυρίως ως **Βραβεία Όσκαρ**, τίμησε τις καλύτερες ταινίες του 2015. Η απονομή πραγματοποιήθηκε στις 28 Φεβρουαρίου 2016 στο Θέατρο Ντόλμπι στο Χόλιγουντ της Καλιφόρνια και οικοδεσπότης της τελετής ήταν ο Κρις Ροκ.

Οι υποψηφιότητες ανακοινώθηκαν στις 14 Ιανουαρίου 2016 από την πρόεδρο της Ακαδημίας Σέριλ Μπουν Άιζακς, τους σκηνοθέτες Γκιγιέρμο Ντελ Τόρο και Ανγκ Λι και τον ηθοποιό Τζον Κραζίνσκι..

## Υποψηφιότητες και Βραβεία

### Τιμητικό Βραβείο
*Σπάικ Λι
*Τζίνα Ρόουλαντς

### Ανθρωπιστικό Βραβείο Τζιν Χέρσολτ
*Ντέμπι Ρέινολντς

## Πολλαπλές υποψηφιότητες
* **12**: *[[Η επιστροφή (ταινία, 2015)|Η επιστροφή]]*
* **10**: *[[Mad Max: Ο δρόμος της οργής]]*
* **7**: *Η διάσωση*
* **6**: *[[Η γέφυρα των κατασκόπων]]*, *[[Carol]]*, **'
* **5**: ''[[Το μεγάλο σορτάρισμα]]'', ''[[Star Wars: Η Δύναμη Ξυπνάει|Star Wars: Η δύναμη ξυπνάει]]''
* **4**: ''[[Το κορίτσι από τη Δανία (ταινία)|Το κορίτσι από τη Δανία]]'', ''[[Το δωμάτιο (ταινία, 2015)|Το δωμάτιο]]''
* **3**: ''[[Brooklyn (ταινία)|Brooklyn]]'', ''[[Οι μισητοί οκτώ]]'', ''Sicario: Ο εκτελεστής''
* **2**: ''Από μηχανής'', ''[[Τα Μυαλά που Κουβαλάς|Τα μυαλά που κουβαλάς]]'', ''Steve Jobs''

==Πολλαπλά βραβεία==
***6**: ''[[Mad Max: Ο δρόμος της οργής]]''
***3**: ''[[Η επιστροφή (ταινία, 2015)|Η επιστροφή]]''
***2**: **'

## Παραπομπές


## Εξωτερικοί σύνδεσμοι
* Επίσημη ιστοσελίδα των Βραβείων Όσκαρ
* Επίσημη ιστοσελίδα της Αμερικανικής Ακαδημίας Κινηματογραφικών Τεχνών και Επιστημών

Οσκαρ
Κατηγορία:Τελετές απονομής βραβείων Όσκαρ
Φάμπιαν Χαμμπίχεν

Ο **Φάμπιαν Χαμμπίχεν** (γερμ. *Fabian Hambüchen*, γενν. 1987) είναι Γερμανός αθλητής της ενόργανης γυμναστικής που αγωνίζεται στο μονόζυγο. Έγινε Ολυμπιονίκης το 2016 και τιμήθηκε με το αργυρό δαφνόφυλλο.

## Παραπομπές


Κατηγορία:Γερμανοί αθλητές της γυμναστικής
Μενεσθέας ο Βαργυλίτης

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Drachma,%20244-208%20BC,%20Olympia.%20134-143th%20Olympiad.jpg|μικρογραφία|[Δραχμή της Ολυμπίας, χρονολογούμενη μεταξύ 134ης  (244 π.Χ.) και 143ης (208 π.Χ.) διοργάνωσης των αγώνων]]

Ο **Μενεσθέας ο Βαργυλίτης** (3ος αιώνας π.Χ.) ήταν αρχαίος Έλληνας αθλητής από τη Βαργυλία της Καρίας, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο *[[Παντοδαπή ιστορία]]* πως στέφθηκε ολυμπιονίκης στο αγώνισμα δρόμου του σταδίου στους 137ους ολυμπιακούς αγώνες της αρχαιότητας (232 π.Χ.). 

## Παραπομπές


Μενεσθεας Βα
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες από την Καρία
Κατηγορία:Αρχαίοι ολυμπιονίκες (3ος αιώνας π.Χ.)